
Ministru kabineta rīkojums Nr. 346
Rīgā 2022. gada 24. maijā (prot. Nr. 28 11. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Piešķirt Finanšu ministrijai (Valsts ieņēmumu dienestam) no valsts budžeta programmas 02.00.00 "Līdzekļi neparedzētiem gadījumiem" finansējumu 413 294 euro apmērā, tai skaitā:
· 1.1. 204 438 euro apmērā, lai segtu izdevumus, kas saistīti ar piemaksu izmaksu Valsts ieņēmumu dienesta Muitas pārvaldes un Nodokļu un muitas policijas pārvaldes amatpersonām ar speciālajām dienesta pakāpēm par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un seku novēršanu laikposmā no 2022. gada 1. februāra līdz 2022. gada 28. februārim atbilstoši faktiski nostrādātajām darba stundām tiešā un uzskaitāmi pierādāmā saskarē ar Covid-19 inficētām vai iespējami inficētām personām;
· 1.2. 208 856 euro apmērā, lai nodrošinātu atvaļinājuma naudas pieauguma segšanu, kas saistīts ar Valsts ieņēmumu dienesta amatpersonām izmaksāto piemaksu par darbu paaugstināta riska apstākļos sabiedrības veselības apdraudējuma situācijā saistībā ar Covid-19 uzliesmojumu laikposmā no 2021. gada 1. septembra līdz 2022. gada 28. februārim un virsstundu darba samaksu laikposmā no 2021. gada 1. decembra līdz 2022. gada 31. janvārim nodarbinātajiem, kuri nodrošināja atbalsta izmaksu Covid-19 krīzes skartajiem uzņēmumiem.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

